Крис Эванс

**Кристофер Роберт «Крис» Эванс** (; , Бостон, Массачусетс, АҚШ) – америкалық актер. Көпшілікке «Фантастикалық төрттік» (2005) фильміндегі Алау адам және Marvel кинематографиялық әлеміндегі Капитан Америка кейіпкерлерімен әйгілі.

## Өмірбаян
Крис Эванс Бостон қаласында дүниеге келген, өскен жері Садбюри қалашығы. Оның анасы Лиза Мари жастар театрының көркемдік жетекшісі, әкесі Г. Роберт "Боб" Эванс III тіс дәрігері қызметін атқарған. Оның екі әпкесі және бір інісі бар. Інісі Скотт ABC телеарнасындағы «Бір ғұмыр үшін өмір сүру керек» телехикаясында ойнаған. Кристің анасы жартылай итальян, жартылай ирланд болып келеді.

Эванс Линкольн-Садбери жоғарғы аймақтық мектебін бітірген. Ол және оның бауырлары католиктік бағытты ұстанады.

## Мансап
[thumb|right|Эванс «[Капитан Америка: Қысқы жауынгер» баспасөзінде]]
«Жасөспірімдерге арналмаған» фильмінен кейін, Эванс «Жоғарғы балл» және «Ұялы телефон» фильмдерінде басты рольдерді сомдайды, сосын Чикагода екі тәуелсіз кинокартиналарға түседі. Дирк Уиттенборндың «Мейірімсіз адамдар» киносында, қаһарлы Брюсті, ал «Лондон» лентасында туысқандардың арақатынасы бұзылған нашақордың рөлін ойнайды. Кейіннен ол Marvel комиксі бойынша  2005 жылы «Фантастикалық төрттік» және 2007 жылы шыққан сиквелі «Фантастикалық төрттік: Күміс серфердің шабылуы» фильмдерінде Алау-адамды ойнайды. 2007 жылы Дэнни Бойлдың ғылыми фантастикалық «Күн Жарығы» фильмінде ғарышкер Мейстің ролін сомдайды.

2008 жылы Эванс басты ролдегі Киану Ривзбен «Көше Қожайындары» фильміне түседі. Келесі жылы ол Дакота Фэннинг, Камилла Белль сынды актрисалардың қатысуымен «Соққы» атты ғылыми фантастикалық триллерде ойнайды. Осы кинода Крис бүкіл күрес көріністерін өзі орындағандықтан, түсірілім кезінде көгерген күйлі жүрген. Сол жылы Крис Эванс Форбстағы «Жұлдыздар байлығы» рейтингісі бойынша 474-ші орын алады.

2010 жылы ол ағайынды Кассендердің «Кемшілік» фильмінің түсіруін аяқтайды, тағы осы жылы Сильвен Уайт режиссерлік еткен DC Comics Vertigo комиксі желісі бойынша «Лузерлер» кинолентасына түседі. Кейін Эдгарт Райттың «Скотт Пилигрим бүкіл әлемге қарсы» киносында Лукас Лиді бейнелейді.

2011 жылы Эванс Marvel Comics кейіпкері Капитан Америка ролінде Капитан Америка: Бірінші кек алушы және екінші пландағы ролдегі Анна Фэриспен романтикалық «Қанша сенде?» комедиясында ойнайды. Эван Рэйчел Вудпен 2011 жылы Gucci Guilty парфюмериясын және Guilty pour Homme иіссуын жарнамалайды.

Крис Эванс Капитан Америка ролі үшін мультиконтрактқа отырады. Аталмыш кейіпкердің 2012 жылы шыққан «Кек алушылар» фильмін сомдайды. Сосын ол Майк Шэннонмен «Ызғарлы» триллеріне түседі. Осы роль үшін Крис басына парик тағады және сақал мұртын өсіреді. Ол Оңтүстік Кореяда Пон Чжун Хоның «Тесіп өткен қар» картинасына түседі.

2014 жылы «Капитан Америка: Қысқы жауынгер» фильмі жарыққа шықты. Картинада әдеттегідей өзінің қаһарман жауынгер Капитан Американы сомдады.

2015 жылы «Кек алушылар: Альтрон дәуірінде» және 2016 жылы Капитан Америка жайлы үшінші сиквелі «Капитан Америка: Азамат соғысы» фильмдерінде өзінің кейіпкерін бейнеледі. 2014 жылы наурызда Крис Эванс Marvel-мен келісімшарт аяқталғаннан кейін демалыс алатындығын жариялады және 2017 жылға қарай Капитан Американы ойнауды толық аяқтайтынына сенетіндігін айтты.

## Жеке өмірі
2004-2006 жылдар аралығында актер Джессика Билмен кездесіп жүрген. 2007 жылы Минка Келлимен танысады, олар 2012 жылы қыркүйегінен бастап жиі кездесіп тұрды, алайда 2013 жылы қазан айында жұптар ажырап кетеді. Қатарынан алты киноға бірге түскен Скарлетт Йоханссонмен жақсы қарым-қатынаста.

Ол сонымен қатар ЛГБТ құқықтарын жақтаушысы және буддизмді қолданады.

## Фильмдер тізімі
[thumb|right|upright|Крис «[Капитан Америка: Қысқы жауынгер» фильмінің түсірілуі кезінде, 2013 ж]]

## Дереккөздер

## Сыртқы сілтемелер

*